Dionysia de Monte Canisio

Dionysia de Anesty, quae a matrimonio altero cognomen de Monte Canisio nacta est (vulgo Dionise de Munchensi; nata ut videtur saeculo XIII ineunte in castro ad oppidum Anastiam comitatús Hertfordiae; mortua post annum 1290 et ante 1304), fuit filia Nicolai de Anastia uxorisque eius, nomine incognito, quae neptis fuit Hamonis Peche comitatús Cantabrigiensis olim praefecti.

Primum Gualterio Langton nupsit.An hic idem fuit qui, frater archiepiscopi Stephani Langton, contra Albigenses militavit, incertus est. Vide e.g. F. M. Powicke, "Bibliographical Note on Recent Work upon Stephen Langton" in English Historical Review vol. 48 (1933) pp. 554-557 Postea (anno 1234 exeunte), matrimonio amborum altero, nupsit Guarino de Monte Canisio filio altero Guillelmi et nepoti Agnetis de Monte Canisio. Guarinus ex uxore prima Ioanna genuerat filium Ioannem (qui mortuus est iuvenis anno 1247) filiamque Ioannam. Dionysia Guarino peperit filium Guillelmum patris haeres. Guarinus anno 1255 mortuus est. Tertiis nuptiis, ante annum 1260, Dionysiam in matrimonium duxit Robertus Butyller.

Gualterus de Bibbesworth carmen suum didacticum Le tretiz, Anglonormannice scriptum, Dionysiae de Monte Canisio dicavit ut linguam Francogallicam filiis (i.e. filiis mariti sui) doceret, et praesertim rerum ruralium vocabula.

 Notae 

 Bibliographia 
 "Parishes: Anstey" in  Hertfordshire vol. 4 pars 1 (1912), pp. 11-14
 Welbore St. Clair Baddeley, A Cotteswold Manor: being the history of Painswick (Glevi: John Bellows, 1907) pp. 83-90 Textus apud archive.org
  vol. 9, pp. 421-422
 H. W. Ridgeway, "Munchensi, Warin de (c.1195–1255)" in 
 W. Aldis Wright, "Walter de Biblesworth" in Notes and Queries 4a ser. vol. 8 (1871), p. 64 Textus

 Nexus externi 
 Denise de Anesty apud Gordon/Banks family
 Denyse de Anesty inter haeredes enumerata

Categoria:Nati saeculo 13
Categoria:Mortui saeculo 13 aut 14
Categoria:Incolae Angliae
Categoria:Mulieres
Categoria:Agricolae